CELEX: 32021D0325
Language: lv
Date: 2021-02-22 00:00:00
Title: Padomes Īstenošanas lēmums (ES) 2021/325 (2021. gada 22. februāris) par Eiropas Centrālās bankas Uzraudzības valdes priekšsēdētāja vietnieka iecelšanu

24.2.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 64/6
               
            
         PADOMES ĪSTENOŠANAS LĒMUMS (ES) 2021/325
         (2021. gada 22. februāris)
         par Eiropas Centrālās bankas Uzraudzības valdes priekšsēdētāja vietnieka iecelšanu
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību,
         ņemot vērā Padomes Regulu (ES) Nr. 1024/2013 (2013. gada 15. oktobris), ar ko Eiropas Centrālajai bankai uztic īpašus uzdevumus saistībā ar politikas nostādnēm, kas attiecas uz kredītiestāžu prudenciālo uzraudzību (1), un jo īpaši tās 26. panta 3. punktu,
         tā kā:
         
                     (1)
                  
                  
                     Padome 2013. gada 15. oktobrī pieņēma Regulu (ES) Nr. 1024/2013, ar ko Eiropas Centrālajai bankai (ECB) uztic īpašus uzdevumus saistībā ar politikas nostādnēm, kas attiecas uz kredītiestāžu prudenciālo uzraudzību.
                  
               
                     (2)
                  
                  
                     ECB uzticēto uzdevumu plānošana un izpilde būtu pilnībā jāveic tās Uzraudzības valdei, kuras sastāvā ir priekšsēdētājs, priekšsēdētāja vietnieks un četri ECB pārstāvji, kā arī viens valsts kompetentās iestādes pārstāvis no katras iesaistītās dalībvalsts.
                  
               
                     (3)
                  
                  
                     Uzraudzības valde ir nozīmīga struktūra to uzraudzības uzdevumu izpildē, ko ECB veic vienotajā uzraudzības mehānismā. Tāpēc ar Regulu (ES) Nr. 1024/2013 Padomei tika piešķirtas pilnvaras iecelt Uzraudzības valdes priekšsēdētāju un priekšsēdētāja vietnieku.
                  
               
                     (4)
                  
                  
                     2019. gada 4. oktobrī Padome ar Īstenošanas lēmumu (ES) 2019/1671 (2) iecēla Yves MERSCH kungu par Uzraudzības valdes priekšsēdētāja vietnieku. Uzraudzības valdes priekšsēdētāja vietnieka amata pilnvaru laiks beidzās 2020. gada 14. decembrī.
                  
               
                     (5)
                  
                  
                     Saskaņā ar Regulas (ES) Nr. 1024/2013 26. panta 3. punktu pēc Uzraudzības valdes uzklausīšanas ECB ir jāiesniedz Eiropas Parlamentam apstiprināšanai priekšlikums par Uzraudzības valdes priekšsēdētāja vietnieka iecelšanu, kurš ir jāizraugās no ECB Valdes locekļiem. ECB šādu priekšlikumu iesniedza 2020. gada 18. decembrī, un 2021. gada 8. februārī Eiropas Parlaments to apstiprināja,
                  
               IR PIEŅĒMUSI ŠO LĒMUMU.
         
            1. pants
            Ar šo Frank ELDERSON kungs tiek iecelts par Eiropas Centrālās bankas Uzraudzības valdes priekšsēdētāja vietnieku uz pieciem gadiem no 2021. gada 24. februāra.
         
         
            2. pants
            Šis lēmums stājas spēkā dienā, kad to publicē Eiropas Savienības Oficiālajā Vēstnesī.
         
         
            Briselē, 2021. gada 22. februārī
            
               
                  Padomes vārdā –
               
               
                  priekšsēdētājs
               
               J. BORRELL FONTELLES
            
         
         
            (1)  OV L 287, 29.10.2013., 63. lpp.
         
         
            (2)  Padomes Īstenošanas lēmums (ES) 2019/1671 (2019. gada 4. oktobris) par Eiropas Centrālās bankas Uzraudzības valdes priekšsēdētāja vietnieka iecelšanu (OV L 256, 7.10.2019., 8. lpp.).